4. ΒΑΣΙΛΙΚΟΝ ΔΙΑΤΑΓΜΑ της 21 Μαρτ./9 Απρ. 1920 Περί εκτελέσεως του άρθρου 12 του υπ’ αριθ. 217 Νόμου περί καταπολεμήσεως των νόσων των φυτών κλπ. ΄Αρθρ.1.-Η εποπτεία της εκτελέσεως των κατασταλτικών μέτρων κατά των ασθενειών των φυτών εις περιφέρειαν καθορισθείσαν συμφώνως προς τας διατάξεις του υπ’ αριθ. 217 Νόμου ανατίθεται εις υπάλληλον της φυτοπαθολογικής υπηρεσίας ή άλλον του Υπουργείου της Γεωργίας, βοηθούμενον εν ανάγκη υπό άλλων υπαλλήλων διατεθειμένων προς τούτο υπ’ αυτού. ΄Αρθρ.2.-Επιβαλλομένης της υποχρεωτικής εκτελέσεως των άνω μέτρων, παρέχεται εις τον εν τω προηγουμένω άρθρω υπάλληλον η αναγκαία πίστωσις, και εκδίδονται χρηματικά εντάλματα επί αποδόσει λογαριασμού επ’ ονόματι  αυτού  με  προθεσμίαν τακτοποιήσεως μέΣελ. 381 ΄Αμυνα κατά των ασθενειών των Φυτών 16.Ε.β.1-4 χρις 6 μηνών, δια τας δαπάνας τας αναγκαιούσας δια την προμήθειαν, συσκευήν, μεταφοράν ή παρασκευήν φαρμάκων και εργαλείων, ως και δια την πληρωμήν ημερομισθίων εργατών προς εφαρμογήν των ωρισμένων κατασταλτικών μέτρων εις τα κτήματα των αμελούντων ή αρνουμένων να εκτελέσωσιν αυτά ιδιοκτητών, νομέων ή καλλιεργητών, συμφώνως ταις διατάξεσι του άρθρ. 11 του υπ’ αριθ. 217 Νόμου. ΄Αρθρ.3.-Εν περιπτώσει αμελείας των ιδιοκτητών, νομέων ή καλλιεργητών να συμμορφωθώσι προς τα υπό του άρθρ. 11 του Νόμ. 217 οριζόμενα, τα κατασταλτικά μέτρα εκτελούνται υπό του εν τω άρθρ. 1 του διατάγματος τούτου οριζομένου υπαλλήλου, της δια την εκτέλεσιν αυτών δαπάνης προκαταβαλλομένης υπό του Δημοσίου. Εις έκαστον Δήμον ή Κοινότητα, εις την οποίαν τα κατασταλτικά μέτρα εκτελούνται κατά το εδάφ.1 του άρθρου τούτου, συνιστάται τριμελής επιτροπή, αποτελουμένη εκ του αρμοδίου υπαλλήλου της φυτοπαθολογικής υπηρεσίας ή άλλου του Υπουργείου της Γεωργίας, συμφώνως τω άρθρ. 1 του διατάγματος τούτου, εκ του δημάρχου ή του προέδρου της κοινότητος και εκ του προϊσταμένου της αστυνομικής αρχής ή των νομίμων αυτών αναπληρωτών. Η επιτροπή αύτη δύναται να συγκροτηθή και εκ του μνησθέντος υπαλλήλου της Γεωργίας, εκ του δημάρχου ή προέδρου της κοινότητος, και του προέδρου της κατά τα άρθρ. 66-69 του υπ’ αριθ. 214 Νόμου τοπικής επιτροπής, όπου υφίσταται τοιαύτη, ή του προέδρου του ειδικού συνεταιρισμού φυλλοξηρικού ή αμύνης κατά των νόσων φυτών, όπου λειτουργούσι τοιούτοι, ή των νομίμων αναπληρωτών αυτών. Της επιτροπής προεδρεύει ο δήμαρχος ή ο πρόεδρος της κοινότητος και εκτελεί χρέη γραμματέως ο γραμματεύς του δήμου ή της κοινότητος. Η επιτροπή συγκαλείται υπό του δημάρχου ή του προέδρου της κοινότητος, τη εισηγήσει του αρμοδίου υπαλλήλου της Γεωργίας. Η επιτροπή αύτη συντάσσει κατάλογον του καταλογισμού της υπό του Δημοσίου προκαταβληθείσης δαπάνης δια την εκτέλεσιν των κατασταλτικών μέτρων εις βάρος των ιδιοκτητών, νομέων ή καλλιεργητών, εις τα κτήματα των οποίων εξετελέσθησαν ταύτα υπό της υπηρεσίας. Άρθρ.4.-Ο κατάλογος ούτος, εγκρινόμενος υπό του οικείου Νομάρχου, αποστέλλεται προς τον οικείον ταμίαν. Αντίγραφον αυτού αποστέλλεται προς τον οικονομικόν έφορον, κοινοποιείται δε προς τους ενδιαφερομένους, επιμελεία της αστυνομικής αρχής. ΄Αρθρ.5.-Κατά του ανωτέρω καταλόγου επιτρέπεται ανακοπή ενώπιον του ειρηνοδίκου της κατοικίας του καταλογισθέντος, δικάζοντος ανεκκλήτως, εντός 10 ημερών από της ως άνω κοινοποιήσεως. Η διαδικασία γίνεται δι’ απλού χάρτου. Το Δημόσιον εκπροσωπεί ο οικονομικός έφορος. Σελ. 382 ΄Αρθρ.6.-Δια πράξεως του Υπουργού της Γεωργίας ορισθήσονται το είδος και ο αριθμός των λογιστικών βιβλίων των τηρηθησομένων υπό του κατά το άρθρ. 1 του διατάγματος τούτου υπαλλήλου δια την διαχείρισιν κατά την εκτέλεσιν των κατασταλτικών μέτρων υπό της δημοσίας υπηρεσίας. 